CAG को रिपोर्ट सदन में रखनी चाहिए थी : कांग्रेस  
इससे पहले सीएजी ने कहा था कि घोटाले के अनुमान पर उसकी रिपोर्ट सौ फीसदी सही है और इस रिपोर्ट पर सिब्बल को बयान नहीं देना चाहिए था।
2 जी घोटाले को लेकर अब सरकार कांग्रेस पार्टी और सीएजी के बीच ही खींचतान शुरू हो गई है। कांग्रेस ने मंगलवार को कहा कि सीएजी को घोटाले से जुड़ी रिपोर्ट को सावर्जनिक करने से पहले संसद में रखना चाहिए था। इससे पहले सोमवार को सीएजी ने कहा था कि घोटाले के अनुमान पर उसकी रिपोर्ट सौ फीसदी सही है और इस रिपोर्ट पर टेलीकॉम मंत्री कपिल सिब्बल को सावर्जनिक बयान नहीं देना चाहिए था क्योंकि ये रिपोर्ट संसद की पब्लिक एकाउंट्स कमेटी के पास है। उसी का जवाब आज कांग्रेस के प्रवक्ता मनीष तिवारी ने दिया।